Doložka zlučiteľnosti
návrhu zákona
s právom Európskych spoločenstiev a právom Európskej únie

1.	Navrhovateľ výnosu: 
Ministerstvo zdravotníctva Slovenskej republiky

2.	Názov návrhu zákona:
Zákon, ktorým sa mení a dopĺňa zákon Národnej rady Slovenskej republiky č. 272/1994 Z. z.  o ochrane zdravia ľudí v znení neskorších predpisov.

3.	Záväzky Slovenskej republiky vo vzťahu k Európskym spoločenstvám a Európskej únii:
a)	identifikácia predmetu návrhu právneho predpisu z pohľadu Zmluvy o pristúpení Slovenskej republiky k Európskej únii, najmä z Aktu o podmienkach pristúpenia a jeho príloh a z hľadiska Plánu legislatívnych úloh vlády Slovenskej republiky:                
– z čl. 53 Aktu o podmienkach pristúpenia vyplýva pre Slovenskú republiku, že je považované za adresáta smerníc a rozhodnutí v zmysle článku 249 zmluvy o ES a článku 161 zmluvy o Euratom za predpokladu, že tieto smernice a rozhodnutia boli adresované všetkým členským štátom.  
– z Aktu o podmienkach pristúpenia nevyplývajú vzhľadom na predmet  úpravy návrhu žiadne prechodné obdobia.
b)	identifikácia záväzkov vyplývajúcich z návrhu gestorstva smerníc: Záväzky z gestorstva smerníc nemajú vzťah k návrhu opatrenia.

4.	Problematika návrhu zákona je upravená 
v práve Európskych spoločenstiev a Európskej únie
– v primárnom práve  v  čl. 2, čl. 3, čl. 30, čl. 153 a čl. 157 Zmluvy o založení ES v znení z Nice
– v sekundárnom práve
1.	Smernicou Rady 76/768/EHS z 27. júla 1976 o aproximácii práva členských štátov v oblasti kozmetických výrobkov,
2.	Smernicou Rady 79/661/EHS z 24. júla 1979 pozmeňujúcou smernicu Rady 76/768/EHS,
3.	Smernicou Rady 82/368/EHS zo 17. mája 1982 pozmeňujúcou druhýkrát smernicu Rady 76/768/EHS,
4.	Smernicou Rady 83/574/EHS z 26. októbra 1983 pozmeňujúcou tretíkrát smernicu Rady 76/768/EHS,
5.	Smernicou Rady 88/667/EHS z 21. decembra 1988 pozmeňujúcou štvrtýkrát smernicu Rady 76/768/EHS,
6.	Smernica Rady 89/679/EHS z 21. decembra 1989 pozmeňujúca piatykrát smernicu Rady 76/768/EHS,
7.	Smernicou Rady 93/35/EHS zo 14. júna 1993 pozmeňujúcou šiestykrát smernicu Rady 76/768/EHS,
8.	Smernicou Komisie 95/17/ES z 19. júna 1995 o detailných pravidlách pre aplikáciu smernice Rady 76/768/EHS o neuvedení jednej alebo viacerých zložiek v označení kozmetických výrobkov,
9.	Smernicou Komisie 97/18/ES zo 17. apríla 1997, ktorou sa predlžuje termín, po ktorom sú zakázané testy na zvieratách na zložky alebo kombinácie zložiek kozmetických výrobkov,
10.	Smernicou Komisie 2000/41/ES z 19. júna 2000, ktorou sa po druhýkrát predlžuje termín, po ktorom sú zakázané testy na zvieratách na zložky alebo kombinácie zložiek kozmetických výrobkov,
11.	Smernicou Parlamentu a Rady 2003/15/ES z 27. februára 2003, ktorou sa mení a dopĺňa Smernica Rady 76/768/EHS.

5.	Stupeň zlučiteľnosti návrhu zákona s právom Európskych spoločenstiev s právom Európskej únie:
      Úplná

6.	Gestor:
      Ministerstvo zdravotníctva Slovenskej republiky

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie:
      Nezúčastnili sa